CELEX: 32008R0313
Language: sl
Date: 2008-04-03
Title: Uredba Komisije (ES) št. 313/2008 z dne 3. aprila 2008 o odstopanju od Uredbe (ES) št. 1445/95 glede zahtev za uvoz govejega mesa iz Brazilije

4.4.2008   
            
            
               SL
            
            
               Uradni list Evropske unije
            
            
               L 93/11
            
         
      UREDBA KOMISIJE (ES) št. 313/2008
   z dne 3. aprila 2008
   o odstopanju od Uredbe (ES) št. 1445/95 glede zahtev za uvoz govejega mesa iz Brazilije
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES) št. 1254/1999 z dne 17. maja 1999 o skupni ureditvi trga za goveje in telečje meso (1) in zlasti člena 32(1) Uredbe,
   ob upoštevanju naslednjega:
   
               (1)
            
            
               Člen 3 Uredbe Komisije (ES) št. 1445/95 z dne 26. junija 1995 o pravilih za uporabo uvoznih in izvoznih dovoljenj za goveje in telečje meso (2) določa, da uvozna dovoljenja veljajo 90 dni od dneva izdaje.
            
         
               (2)
            
            
               Odločba Komisije 2008/61/ES z dne 17. januarja 2008 o spremembi Priloge II k Odločbi Sveta 79/542/EGS glede uvoza govejega mesa iz Brazilije (3) je spremenila zahteve za uvoz govejega mesa iz Brazilije. Navedena odločba določa, da je varen uvoz možno dovoliti le, če se okrepita nadzor in pregled gospodarstev, s katerih izvirajo živali, primerne za izvoz v Skupnost, in če Brazilija oblikuje začasen seznam takšnih odobrenih gospodarstev, za katera so predložena jamstva.
            
         
               (3)
            
            
               Brazilija je bila v zadnjih letih glavni dobavitelj govejega mesa na trgu Skupnosti in je prispevala okoli dve tretjini celotnega uvoza Skupnosti v sektorju govejega mesa. Na podlagi uporabe Odločbe 2008/61/ES udeleženci na trgu, ki so pred začetkom veljavnosti navedene odločbe pridobili uvozna dovoljenja za uvoz govejega mesa v okviru uvoznih tarifnih kvot iz člena 2(d) Uredbe Komisije (ES) št. 936/97 z dne 27. maja 1997 o odprtju in upravljanju tarifnih kvot za visokokakovostno sveže, hlajeno in zamrznjeno goveje meso in za zamrznjeno bizonje meso (4), Uredbe Komisije (ES) št. 529/2007 z dne 11. maja 2007 o odprtju in upravljanju uvozne tarifne kvote za zamrznjeno goveje meso z oznako KN 0202 in proizvode z oznako KN 0206 29 91 (od 1. julija 2007 do 30. junija 2008) (5) ter Uredbe Komisije (ES) št. 545/2007 z dne 16. maja 2007 o odprtju in upravljanju uvozne tarifne kvote za zamrznjeno goveje meso, namenjeno za predelavo (od 1. julija 2007 do 30. junija 2008) (6), se soočajo z nekaterimi praktičnimi težavami pri dobavi proizvodov v običajnem roku veljavnosti uvoznih dovoljenj. Zaradi teh posebnih okoliščin je treba veljavnost dovoljenj začasno podaljšati do konca obdobja uvozne tarifne kvote.
            
         
               (4)
            
            
               Ukrepi, predvideni s to uredbo, so v skladu z mnenjem Upravljalnega odbora za goveje in telečje meso –
            
         SPREJELA NASLEDNJO UREDBO:
   Člen 1
   Z odstopanjem od člena 3 Uredbe (ES) št. 1445/95 so dovoljenja, izdana v skladu s členom 2(d) Uredbe (ES) št. 936/97, Uredbe (ES) št. 529/2007 in Uredbe (ES) št. 545/2007, za obdobje uvozne tarifne kvote od 1. julija 2007 do 30. junija 2008 veljavna do 30. junija 2008.
   Člen 2
   Ta uredba začne veljati dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 3. aprila 2008
      
         
            Za Komisijo
         
         Mariann FISCHER BOEL
         
         
            Članica Komisije
         
      
   
   
      (1)  UL L 160, 26.6.1999, str. 21. Uredba, kakor je bila nazadnje spremenjena z Uredbo Komisije (ES) št. 98/2008 (UL L 29, 2.2.2008, str. 5). Uredbo (ES) št. 1254/1999 bo 1. julija 2008 nadomestila Uredba (ES) št. 1234/2007 (UL L 299, 16.11.2007, str. 1).
   
      (2)  UL L 143, 27.6.1995, str. 35. Uredba, kakor je bila nazadnje spremenjena z Uredbo (ES) št. 586/2007 (UL L 139, 31.5.2007, str. 5).
   
      (3)  UL L 15, 18.1.2008, str. 33.
   
      (4)  UL L 137, 28.5.1997, str. 10. Uredba, kakor je bila nazadnje spremenjena z Uredbo (ES) št. 317/2007 (UL L 84, 24.3.2007, str. 4).
   
      (5)  UL L 123, 12.5.2007, str. 26.
   
      (6)  UL L 129, 17.5.2007, str. 14. Uredba, kakor je bila nazadnje spremenjena z Uredbo (ES) št. 98/2008 (UL L 29, 2.2.2008, str. 5).